Sem a Balatonon, sem a Velencei-tavon nem lehet korcsolyázni
Egyelõre sem a Balaton, sem a Velencei-tó jege nem alkalmas sportolásra, így életveszélyes a jégre menni. Ha marad a hideg idõ, akkor legkorábban egy hét múlva lehet korcsolyázni a kijelölt pályákon.
A Velencei-tó partján a Gárdonyi Rendõrkapitányság járõrei figyelmeztetik a látogatókat a veszélyre. Amennyiben a jég állaga eléri a biztonságos értéket, kijelölt pályákon várják a Velencei-tavi önkormányzatok a hozzájuk látogatókat - tájékoztatta közleményében a Független Hírügynökséget a Fejér Megyei Rendõr-fõkapitányság sajtóügyeletese.
Egyelõre a Balaton jege sem alkalmas sportolásra. A szakemberek szerint a tó szélén 2-3 centiméter vastag a jég, de ez még nem biztonságos, ezért senkinek sem javasolják, hogy rálépjen. Ha marad a fagyos idõ, akkor is még legalább egy hét kell ahhoz, hogy a parthoz közeli területeken biztonságosan lehessen korcsolyázni. A Balatonon egyébként idén télen is több helyen jelölnek majd ki az önkormányzatok biztonságos és karbantartott jégfelületet, ahol korcsolyázni lehet.